AlexejDobrolubov/national_council_slovak_2010 huggingface dataset:
6. schôdza NR SR - 20. deň - A. dopoludnia
Dátum: 2024-01-19
Poslanec: Tankó, Viliam (SLOVENSKO)
Druh vystúpenia: Vystúpenie s faktickou poznámkou

287. Ďakujem, pán poslanec Hargaš, za vaše vystúpenie. Veľmi sa mi páčil moment, keď ste oslovili svedomie koaličných poslancov. Oni sa snažili prerušiť vašu, váš prejav, vaše vystúpenie. Sa mi páčili vaše argumenty, vaše fakty, lebo sú nevyvrátiteľné. A toto zaklopalo na ich svedomí. Chceli vás vyrušiť, nepodarilo sa im to. Keď to nevyšlo, tak zdrhli zo sály, a neviem, jak sa ten pán poslanec volá, lebo ešte nebola možnosť, aby sme ho spoznali, nakoľko si myslím, že ešte ani, aspoň jednu faktickú poznámku nedal, a keby mali čisté svedomie vládni poslanci, tak by nemali problém tu ostať si to vypočuť, poprípade aj zareagovať. Bohužiaľ, to tak nie je, čo mi je fakt že ľúto. Neviem, či viete, ale aktuálne každý piatok hrajú v jednej komerčnej televízii večer o 20.30 h Harryho Pottera. Bude tomu tak aj dnes. Prepáčte, nechcem si z toho robiť srandu, ale napadá mi taká analógia, že v tomto filme sa deti v škole učia mágií, čarodejníctvu, na hodinách s učiteľmi. Milí občania, ak by ste chceli vidieť, ako v realite, pozor, nie v rozprávke, v realite, vyzerajú hodiny klamstva, manipulácie a konšpirácií, nepozerajte dnes Harryho Pottera, ale pustite si verejné vystúpenie vládnej koalície.
6. schôdza NR SR - 20. deň - A. dopoludnia
Dátum: 2024-01-19
Poslanec: Tankó, Viliam (SLOVENSKO)
Druh vystúpenia: Vystúpenie s faktickou poznámkou

181. Ďakujem pani poslankyňa za vaše vystúpenie. Vy ste spomínali porušovanie ľudských práv. Tak k tejto téme by som sa chcel vyjadriť aj ja. Pán premiér so svojimi kamarátmi na tlačových konferenciách, kde dokonca viseli esesácke kabáty, deklaroval, že keď príde k zmene na politickej scéne po voľbách, prinesie do vládnutia pokoj, rozvahu, odbornosť a stabilitu. Každý deň sme mohli pozerať, prípadne počúvať jeho slová o ochrane ľudských práv, ktoré boli v rokoch 2020 - 2022 neustále porušované. Mohli ste nadobudnúť pocit, že už aj keď ste otvorili chladničku, vybehol z nej na vás Fico a kričal na vás, ako tento štát chráni a podporuje zlodejov, mafiánov a ako sa tu kradne a porušujú práva ľudí vo vyšetrovacích väzbách. A teraz otvoríte tú chladničku a opäť z nej, bohužiaľ, vykrikuje pán Fico, ako touto novelou Trestného zákona zabezpečí dlho očakávaný poriadok, stabilitu a spravodlivosť. Pán Fico, veď využijem vaše prirovnanie: Ak niečo chodí ako kačka, kváka ako kačka, je to proste kačka. Toto je revanš a vy potrebujete zachrániť svojich ľudí. Tuto už nejde vôbec o záujem obyčajných ľudí, ktorí žijú tu na Slovensku. Ďakujem ešte raz za vaše vystúpenie.
6. schôdza NR SR - 20. deň - A. dopoludnia
Dátum: 2024-01-19
Poslanec: Tankó, Viliam (SLOVENSKO)
Druh vystúpenia: Vystúpenie s faktickou poznámkou

157. Ďakujem vám, pán poslanec, za vaše vystúpenie. Bolo to vecné. A ja sa stále neviem prestať tomu čudovať, že všetky vládne argumenty už boli vyvrátené a my z opozície stále máme, stále máme argumenty, prečo nezrušiť Úrad špeciálnej prokuratúry. Bavíme sa tu niekoľko dní o najvýraznejšej zmene v trestnej politike za posledných 20 rokoch. Vládna koalície obhajuje zrýchlený legislatívny proces tým, že veď vecná argumentácia k návrhu zákona prebieha práve teraz a práve tým, že my ako opoziční poslanci máme právo komunikovať naše výhrady. Konečne, ale to teraz neviem, či nie je spôsobené kandidatúrou pána predsedu parlamentu za prezidenta, sa najmä z jeho slov dozvedáme, že príde po odhlasovaní tejto novely aj tak ešte k nejakým zmenám. Predpokladám, že sa zľakol ľudí na uliciach. Aj takto, touto cestou sa chcem poďakovať všetkým ľuďom, ktorí bojujú za čestné Slovensko, za krajinu, kde sa oplatí žiť a kde sa nemusíme báť my žiť. Uvidíme, čo ešte prinesie dnešný deň. O šestnástej hodine pán Pellegrini ohlási veľkolepo svoju kandidatúru, tak snáď prezradí, čo tým svojím neustálym kľučkovaním medzi ´som v koalície, nie som v koalícii´, vlastne myslí. Ďakujem. (Potlesk.)
6. schôdza NR SR - 20. deň - A. dopoludnia
Dátum: 2024-01-19
Poslanec: Tankó, Viliam (SLOVENSKO)
Druh vystúpenia: Vystúpenie s faktickou poznámkou

53. Ďakujem ti, Gábor, za tvoje vystúpenie. Vo svojom vystúpení si spomenul, že táto novela zákona sa nedá vylepšiť. Máš pravdu, nedá sa to. Táto novela zákona by tu nemala byť vôbec. Vo vyspelej spoločnosti takýmto, ani iným spôsobom nemôžme ohroziť obyvateľov Slovenska. Toto je hrozba najmä pre obyčajných ľudí, ale vládu to vôbec nezaujíma. Odznelo tu už niekoľko stoviek vecných vystúpení, ale ako sme si už asi aj zvykli, tak len zo strany opozície. Boli to vystúpenia, ktoré vyvrátili všetky argumenty vládnej koalície. Prečo zrušiť Úrad špeciálnej prokuratúry, prečo teraz, prečo ihneď, prečo v skrátenom legislatívnom konaní? Trestný zákon má chrániť spoločenský záujem a nie záujmy vládnej koalície. Tu ale zjavne ide aj, ide iba o ich záujmy, keďže aj pán premiér hovoril, že je to mocenské rozhodnutie. Mocenské rozhodnutie, ktoré poruší ľudské práva, ublíži a ohrozí obyčajných ľudí. Mocenské rozhodnutie, vďaka čomu tu rapídne stúpne kriminalita a poškodení nebudú chránení. Mocenské rozhodnutie, ktoré rozviaže ruky zločincom. Vláda sa zrejme riadi heslom vyhraj voľby, môžeš všetko.
6. schôdza NR SR - 19. deň - A. dopoludnia
Dátum: 2024-01-18
Poslanec: Tankó, Viliam (SLOVENSKO)
Druh vystúpenia: Vystúpenie s faktickou poznámkou

58. Ďakujem za slovo. Ďakujem, Peťo, za pripomenutie včerajšieho vystúpenia pána premiéra na Svetovom ekonomickom fóre v Davose. Aj Rómovia a Rómky v tejto krajine volia SMER, volia Fica a on sa im odvďačí ako vždy, pohŕdaním, ponížením a ignoráciou. Štvornásobný premiér, a to prepáčte, bez ohľadu na to, čo si osobne o Rómoch a menšinách myslí, by nemal takto verejne na svetovom fóre komunikovať stereotypy o Rómoch a ich vzťahu k práci. Takisto ako aj pani Šimkovičová, ktorá útočí, ubližuje sexuálnym menšinám svojimi výrokmi a konkrétnymi krokmi. Často sa zabúda na to, že dlhodobá nezamestnanosť Rómov v MRK je spôsobená najmä nemožnosťou zamestnať sa a diskrimináciou na trhu práce. Fico tu vládol dvanásť rokov, aj on nesie obrovskú zodpovednosť za to, ako vnímame stále Rómov, lebo ich vnímame stále ako problematiku a treba si uvedomiť, že Rómovia sú možnosťou pre túto krajinu a nie problematikou. Treba sa k tejto problematike alebo k tejto téme takto postaviť a začať pracovať a nie útočiť a ubližovať bezbranným, slabším a ľuďom, ktorí sa nevedia ubrániť. Pán Fico plnohodnotne zastupuje hnutie REPUBLIKA v Národnej rade. Vy ste ich silným hlasom. Ďakujem. (Potlesk.)
6. schôdza NR SR - 18.deň - B. popoludní
Dátum: 2024-01-17
Poslanec: Tankó, Viliam (SLOVENSKO)
Druh vystúpenia: Vystúpenie s faktickou poznámkou

30. Ďakujem za slovo. Ďakujem ti, Igor, za tvoje vystúpenie aj za to, že si pripomenul mnohé kauzy, o ktorých už vieme aj vďaka Úradu špeciálnej prokuratúry, a vieme, že dnes mnohí sú odsúdení a mnohí čakajú na svoj trest. Takýmto spôsobom chce zabezpečiť vláda beztrestnosť svojich ľudí. Po, po prijatí novely tohto Trestného zákona rovno vystavíme aj pozvánku pre zločincov aj z cudzích krajín, nielen pre tých zo Slovenska. Už asi všetky vládne argumenty, prečo treba zrušiť Úrad špeciálnej prokuratúry, boli vyvrátené. Nebudem ich opakovať, len chcem pripomenúť, že zrušenie Úradu špeciálnej prokuratúry pre obyčajných ľudí nie je akútny problém. Akútny problém Slovenska je napríklad chudoba, ktorá sa týka vyše 900-tisíc obyvateľov Slovenska. Keby vládna garnitúra od zloženia sľubu zdevastovala iba ten známy semafor, boli by sme šťastní ľudia, a to sa asi zhodneme všetci. No nie je to tak, vláda zdevastuje právny štát, ohrozuje obyvateľov Slovenska a porušuje ich ľudské práva. (Potlesk.)
6. schôdza NR SR - 18. deň - A. dopoludnia
Dátum: 2024-01-17
Poslanec: Tankó, Viliam (SLOVENSKO)
Druh vystúpenia: Vystúpenie s faktickou poznámkou

69. Ďakujem, pán Šmilňák, za vaše vystúpenie, hovoril ste veľmi zrozumiteľne. Už dlho hovoríme, prečo nezrušiť Úrad špeciálnej prokuratúry, prečo to nespraviť v skrátenom legislatívnom konaní. Visia tu rôzne otázky, ako napríklad aj to, že prečo teraz, prečo ihneď a prečo to v skrátenom legislatívnom konaní, komu s tým chce vládna garnitúra pomôcť, či sú to obyčajní ľudia, alebo sú to ich ľudia, ktorí sú už teraz trestne stíhaní, ob... obvinení, obžalovaní. Neviem. Aby sme nezabudli, Trestný zákon má chrániť spoločenský záujem. A veľmi sa mi ľúbil, ľúbilo to vaše prirovnanie s Českom, nakoľko vláda na to apeluje, že idú podľa českého modelu. Vy ste to veľmi rýchlo a jednoducho vyvrátili, že horná hranica malej škody v Česku je päť... 5-tisíc eur (reakcia z pléna), 4-tisíc eur a u nás to je 35-tisíc... alebo bude po novom. Aj keď vláda apeluje na infláciu, tiež ste to vyvrátili, no podľa inflácie by sme mali vrchnú hranicu mať malej škody približne na tých piatich tisícoch eur. A to, dobre ste povedali, že to znamená to, že vlastne vládna koalícia klame ľudí a vodí ich za nos. Po prijatí tohto... novely... tejto novely zákona, si myslím, že o Slovensku môžme hovoriť hocičo, len nie to, že, že je to naďalej bezpečná krajina. A obyčajní ľudia na toto doplácajú, lebo sú ohrození a zločinci budú zbavení svojich trestov... (Prerušenie vystúpenia časomerom.)
6. schôdza NR SR - 16. deň - A. dopoludnia
Dátum: 2024-01-12
Poslanec: Tankó, Viliam (SLOVENSKO)
Druh vystúpenia: Vystúpenie s faktickou poznámkou

136. Ďakujem za slovo. Ďakujem pani Holečkej za jej vystúpenie. Dámy a páni, namiesto toho, aby sme prioritne riešili veľké množstvo vážnych sociálnych problémov, eliminované peňažné zdroje, často meniacu sa neprehľadnú legislatívu, riešime zrušenie Úradu špeciálnej prokuratúry. Prvotný dôvod, aby sme nezabudli, bol smerovaný na personálne obsadenie úradu. Teda vládna, vládne strany výrazne kritizovali Daniela Lipšica. Už po svojom vystúpení v rozprave som komunikoval, či by vládni poslanci kritizovali personálnu politiku úradu aj vtedy, aj v prípade, ak by na jeho čele stál Dušan 63 : 0 Kováčik? Ďakujem.
6. schôdza NR SR - 15.deň - B. popoludní
Dátum: 2024-01-11
Poslanec: Tankó, Viliam (SLOVENSKO)
Druh vystúpenia: Vystúpenie s faktickou poznámkou

226. Ďakujem, Marek, za tvoje vystúpenie. Odmaskoval si to viac než dosť. Trestný zákon má chrániť spoločenský záujem a nie záujem Roberta Fica, Petra Pellegriniho alebo Tibora Gašpara. Včera som bol na polícii, kde pristúpil ku mne pán policajt a hovoril, dal odkázať vlastne opozícii, aby sme bojovali aj naďalej, ako bojujeme aj teraz, lebo tiež to vidí tak, že kriminalita na Slovensku rapídne narastie po prijatí tejto novely zákona a tiež hovoril, že bude ublížené mnohým obyčajným ľuďom na Slovensku. Namiesto tohto zákona dnes by sme mohli riešiť napríklad chudobu. Je to veľmi dôležitá téma, ktorá sa týka vyše 900-tisíc ľudí na Slovensku, máme tu vyše 70-tisíc bezdomovcov, vyše 100-tisíc ľudí, ktorí žijú v nedôstojných podmienkach. Toto sú dôležité veci, ktoré by sme mohli alebo skôr mali riešiť, si myslím, a nie tých pár ľudí Ficových, ktorí sú odsúdení alebo obžalovaní a zrušením Úradu špeciálnej prokuratúry vlastne tu vytvárame na Slovensku raj. Raj pre gaunerov, podvodníkov, zločincov a pozývame ich tu, aby tu spáchali trestnú činnosť, lebo tu im nič nehrozí. Je to smutné, ale je to vlastne realita a poškodení budú tí najzraniteľnejší ľudia, obyčajní ľudia, na ktorých tejto vláde nezáleží. (Potlesk.)
6. schôdza NR SR - 13.deň - B. popoludní
Dátum: 2024-01-09
Poslanec: Tankó, Viliam (SLOVENSKO)
Druh vystúpenia: Vystúpenie s faktickou poznámkou

137. Ďakujem veľmi pekne, kolegovia a kolegyne, za vaše faktické reakcie na moje vystúpenie. A chcem sa vám poďakovať, že sa snažíte chrániť všetkých slušných občanov Slovenska, lebo vládna koalícia chce chrániť iba svojich ľudí. To znamená, že ľudia, ktorí nie sú ich ľudia, majú jednoducho smolu. Ešte mi, dovoľte mi, aby som trošku nie odbočil, ale hovoril aj o niečom inom. Podľa výskumu európskych organizácií je ohrozených až takmer 22 % detí chudobou a zároveň každé piate dieťa na Slovensku má rodičov, ktorí žijú v hmotnej núdzi, nemajú prácu, často žijú v nevyhovujúcich podmienkach a majú ohrozené bývanie. Prečo to hovorím? Hovorím to preto, lebo toto by mala byť prioritná téma v roku 2024 a nie zrušenie úradu, ktorý konečne prináša výsledky. Za posledných desať rokov totižto uväznili iba niečo vyše štyridsať ľudí za korupciu a ich výroky alebo dôvody hlavné sú to, že väznice sú preplnené, čo je úplne nezmysel. A ešte dovoľte jednu otázku, jednu takú otázku nakoniec. Aj keď si myslím, že odpoveď na túto moju otázku nedostaneme. Podľa vás by postupovali takto aj v prípade, ak by bol špeciálnym prokurátorom naďalej Dušan Kováčik alias 63:0? Ďakujem. (Potlesk.)
6. schôdza NR SR - 12.deň - B. popoludní
Dátum: 2024-01-08
Poslanec: Tankó, Viliam (SLOVENSKO)
Druh vystúpenia: Vystúpenie s faktickou poznámkou

70. Ďakujem, Jožo, za tvoje vystúpenie. Bolo to emotívne, ale tým tvojím emóciám úplne rozumiem, lebo vládna koalícia chce vlastne uniesť právny štát. Chcú tu vytvoriť zo Slovenska raj pre zlodejov, pre špekulantov, pre podvodníkov, pre gaunerov. Oni chcú pomôcť svojim kamarátom a, samozrejme, sami sebe, ale nerátajú s následkami, vlastne že doplatia na to obyčajní ľudia. Po novom, napríklad keď zlodej ukradne auto rodine s hendikepovaným deckom dajme tomu v hodnote za 35-tisíc eur, tak z toho ten páchateľ vylezie vlastne s podmienkou, že sa mu to aj oplatí. A že čo bude s rodinou, to už je druhá vec. Je to choré a nemyslím si, že je tu dôvod na skrátené legislatívne konanie v tomto prípade a robia to len kvôli tomu, aby pomohli pár svojim kamarátom, ale na druhej strane ublížia celej krajine a ublížia obyčajným ľuďom. Je to až priam neuveriteľné, že novelu Trestného zákona píšu obvinení ľudia, toto sa môže udiať fakt iba tu na Slovensku pri moci Fica, Pellegriniho a Danka. Toto nie je hra a už ani hazard s ľudskými osudmi. Týmito krokmi nás čoraz viac oddiaľujete od civilizovanej spoločnosti. Fakt nerobte to.
6. schôdza NR SR - 9.deň - B. popoludní
Dátum: 2023-12-19
Poslanec: Tankó, Viliam (SLOVENSKO)
Druh vystúpenia: Vystúpenie s faktickou poznámkou

103. Ďakujem za slovo. Ďakujem kolegovi Dominikovi (správne Dávidovi, pozn. red.) za jeho vystúpenie. Sám si športovec, aj si športoval súťažne, venoval si sa tomu dosť dlho, a preto verím, že ty veľmi dobre vieš, o čom bude alebo o čom má byť toto nové ministerstvo. Vo svojom vystúpení si spomenul štipendiá pre mladých športovcov. Áno, funguje to a má to úspech, no nie u nás, ale niekde v zahraničí. Bohužiaľ. Ale my namiesto toho, aby sme brali pozitívne príklady zo zahraničia, čo stačí prekopírovať, to vôbec. My radšej budeme vymýšľať niečo iné, kde budeme prví a možno aj poslední. Dnes tu boli spomenuté aj športové poukazy. Tiež fungujú no zase nie u nás, ale niekde vo svete. Takáto systematická pomoc by bola ozaj pomocou pre športujúcu mládež a ich rodiny, ktoré sú často na pokraji chudoby a nedokážu zaplatiť svojim deťom to členské v tých športových kluboch, kde ich deti chodia. Čo je veľmi smutné, lebo takto, takýmto spôsobom my strácame, prichádzame o tých mladých športových talentov, ktorí by, na ktorých by sme mohli byť hrdí, keď, keby stáli na pódiu, aby boli ovešaní medailami z medzinárodnej alebo aj tej slovenskej scény, to je úplne jedno, ale je to smutné. Ešte raz ďakujem, že, že si sa k tomu vyjadril aj ako športovec, ako aj politik. Ďakujem.
6. schôdza NR SR - 9.deň - B. popoludní
Dátum: 2023-12-19
Poslanec: Tankó, Viliam (SLOVENSKO)
Druh vystúpenia: Vystúpenie v rozprave

59. Čo ma, čo ma tak trápi alebo možno aj mrzí je to, že toto ministerstvo športu vlastne vôbec nespomína to duševné zdravie tých športovcov, aj keď ako to je dôležité, aby tí ľudia, tí mladí proste to duševné zdravie mali v poriadku, aby sme predchádzali nežiaducim negatívnym javom v športe. Nikto sa tejto téme nechce venovať a ja si myslím, že tá investícia na každej úrovni v tejto téme by bola vítaná, by bola prínosom a náš šport by to určite pozdvihol na vyššiu úroveň. Ako som už hovoril, by sme tu mohli tých medailistov vytvárať viac a viac, lebo týmto smerom, akým aktuálne ideme, smerujeme strácame tých medailistov. A o pár rokov už nebudeme mať tu koho oceňovať, na koho byť hrdí. Skúsme tú mládež podporiť už v rannom veku, skúsme ich zabezpečiť, nájsť tie talenty už v školskom prostredí, však tam práve tie deti rozvíjajú svoj talent alebo objavia svoj talent, lebo tam sa stretávajú najčastejšie so športom, tam majú prístup k športu a my tie prostriedky musíme zabezpečiť, aby mal každé dieťa dostupné. Ďakujem. (Potlesk.)
39. schôdza NR SR - 4.deň - A. dopoludnia
Dátum: 2025-09-12
Poslanec: Števulová, Zuzana (PS)
Druh vystúpenia: Vystúpenie s faktickou poznámkou

Ja teda by som chcela vopred upozorniť, že tiež ako právnička by som sa chcela venovať skrátenému legislatívnemu konaniu vo svojej faktickej, lebo ja som to tiež tak pochopila, že pán Šipoš, síce svojimi slovami, ale teda hovoril aj o tom skrátenom legislatívnom konaní. A teda však poznáte moje faktické poznámky. Ja zvyknem neodbiehať od témy a byť vecná, tak verím tomu, že to môžem povedať. Ja som chcela povedať teda Michal, že naozaj ty si demaskoval tú pravú tvár sociálnej demokracie, ktorú tu teraz máme v rámci tohto 2,7 miliardy veľkého balíka, ktorý nám sem predkladajú v skrátenom legislatívnom konaní. A ty si to síce demaskoval svojím spôsobom, ale ja by som teda k tomu chcela pridať, že demaskuje ich aj samotný text tej dôvodovej správy. Pretože ja keď som tu dnes ráno otvorila tú dôvodovú správu, tak ja som tam čakala, že čo tam všetko bude popísané. A tá dôvodová správa má 1 a pol strany, 9 odsekov. Deväť, deväť odsekov na odôvodnenie toho, že tu za 2,7 miliardy idem vytiahnuť stovky eur od živnostníkov, od zamestnancov, že budeme dusiť ekonomiku, že podnikatelia nebudú mať chuť podnikať, že zamestnanci budú mať hlbšie do vrecka, že nám všetko zdražie. Budeme bez štátnych sviatkov, budeme robiť dlhšie, ale neodrazí sa to našich platoch. A toto všetko, podľa mňa, ľudia vidia a preto prišli včera na protesty a preto by som ich chcela pozvať aj v utorok na protest, lebo si myslím, že ľudia sú veľmi nahnevaní. Nielen naši voliči, aj voliči tejto koalície si už pomaly začínajú uvedomovať, že budú mať hlbšie do vrecka. Nebudú si už môcť kúpiť ani len tú čokoládu a neviem, či si vôbec budú môcť kúpiť za ten svoj nízky plat ten cukor, ktorý potrebujú na to, aby ten džem, ktorý im pán minister Kamenický odporúča variť, sa dal vôbec upiecť. Takže verím, tomu, že v utorok.... (Prerušenie vystúpenia časomerom.)
39. schôdza NR SR - 4.deň - A. dopoludnia
Dátum: 2025-09-12
Poslanec: Števulová, Zuzana (PS)
Druh vystúpenia: Vystúpenie s faktickou poznámkou

Ďakujem. No Ivo, ty si sa na nás obracal ako na právnikov s tým, že či teda bolo potrebné rokovať aj s odbormi respektíve s ľuďmi, ktorých sa to týka a ja si myslím, že na to, aby si rokoval o obrovskom konsolidačnom balíku s ľuďmi a entitami, ktorých sa to týka v podstate nepotrebuješ zákon. To je otázka základnej slušnosti, nastavenia fungovania riadnych procesov v krajine otázka demokracie toho, že keď ideš uvaliť prosto vyššie odvody na živnostníkov, ktorí ťahajú túto ekonomiku,. na zamestnancov, tak prosto budeš rokovať s tými odbormi. Lenže to sa zjavne teda nestalo a prosto to je ďalšia vizitka toho ako tento konsolidačný balíček vyzerá. Napríklad mňa čo na ňom najviac udivuje je to zvýšenie zdravotných odvodov. To naozaj si táto vláda dovolí pri zdravotníctve, ktoré máme pri tom ako vyzerajú naše nemocnice, že za všetko v podstate si tu človek musí platiť ak chce mať niečo čo sa u nás nazýva nadštandardom a čo je na západ od nás absolútnym štandardom v nemocniciach. Tak za to všetko si mi tu musíme priplácať, ale ideme za to platiť ešte vyššie odvody. To znamená, že za tú nekvalitu, ktorú zažívame za padajúce omietky, za plesnivé wc-ka a podobne zaplatíme z našich platov viac. A to je naozaj veľká arogancia moci, odtrhnutie sa od reality, čiže to len značí a je ďalším dôkazom toho, že táto vláda sa prosto neobťažuje už vôbec nejakým spôsobom sa pozrieť na situáciu bežných ľudí a nie to ešte rokovať s entitami a s ľuďmi, ktorých sa tieto konsolidačné opatrenia týkajú. Ale ako hovorím, na to nepotrebuješ zákon, na to by ti mala stačiť bežná logika a etika.
39. schôdza NR SR - 4.deň - A. dopoludnia
Dátum: 2025-09-12
Poslanec: Števulová, Zuzana (PS)
Druh vystúpenia: Vystúpenie s faktickou poznámkou

Mária, mňa pobavilo, že si vo svojom príspevku navrhla, aby napríklad taký minister spravodlivosti sem doniesol plán na šetrenie. No ťažko čakať plán na šetrenie od niekoho, ktorého hlavným programom je rozvracať boj proti korupcii a prepúšťať odsúdených korupčníkov, ako pána Dušana Kováčika z väzenia. To si neviem prestaviť, kde pri týchto opatreniach by sa dalo šetriť, jedine možno zrušiť väznice ako také, ale to by nás asi už tiež pri tejto vláde neprekvapilo. Takže myslím si, že zrovna tohto sa žiaľ nedočkáme.
39. schôdza NR SR - 4.deň - A. dopoludnia
Dátum: 2025-09-12
Poslanec: Števulová, Zuzana (PS)
Druh vystúpenia: Vystúpenie s faktickou poznámkou

98. Števo, ja som veľmi rada, že si tu ministrovi Kamenickému pripomenul aj teda situáciu s džemom, pretože to už je taký kolorit predstavovania konsolidačných opatrení. Naposledy sme sa dozvedeli, že knihy si kupujú len bohatí, teraz si máme variť džemy, aby sme prežili tento druhý balík konsolidácií. A ono by to bolo úsmevné, keby to nebolo smutné, keď si človek prečíta práve ten návrh vlády na skrátené legislatívne konanie, kde sa píše, že teda nám tu prišiel tento obrovský balík z dôvodu eliminácie hroziacich značných hospodárskych škôd, a preto je žiaduce bezodkladne prijať potrebné opatrenia. A ja sa naozaj smejem cez slzy, že ako keby sme sa tu nerozprávali mesiace o tom, že minister má predstaviť konsolidačný balík, sám si dával rôzne deadliny, ktoré nedokázal naplniť, a nakoniec nám to tu, samozrejme, pristane, taká vážna vec za 2,5 mld. so správou alebo teda s dôvodovou správou, ktorá je na smiech, ktorá tvrdí, že zrazu sa tu vyskytli nejaké riziko značných hospodárskych škôd a že oni teda to musia všetko prijať veľmi rýchlo, aby stabilizovali rizikové prirážky na slovenské štátne dlhopisy dokonca. A zároveň ešte aj tvrdia, že to pomôže, že sa to, že idú v čo najväčšej miere zachovať sociálny štandard obyvateľstva a že sa to dotkne len subjektov, ktoré, u ktorých je dôvodný predpoklad, že budú dosahovať mimoriadne zisky. Tak toto, prosím vás, uvádza dôvodová správa tohto návrhu na skrátené legislatívne konanie za dve celá, na konsolidáciu za 2,7 mld., kedy je už jasné, že tieto konsolidačné opatrenia, o ktorých zas nebudeme čas mať dôkladne sa baviť, vytiahnu stovky eur z rodinného rozpočtu a z rozpočtov živnostníkov. No že vám nie je hanba.